Levitating

«Levitating», անգլիացի երգչուհի Դուա Լիպայի երգ նրա երկրորդ՝ «Future Nostalgia» (2020) ստուդիական ալբոմից, որտեղ այն ալբոմի հինգերորդ թրեքն է։ Դրա հեղինակներն են Լիպան, Քլերենս Քոֆի կրտսերը, Սառա Հադսոնը և Սթիվեն Կոզմենյուկը, իսկ արտադրությամբ զբաղվել է վերջինս, ինչպես նաև Ստյուարտ Փրայսը։ Երաժշտական առմամբ այն էլեկտրո-դիսկո, սփեյս ռոք, դենս ռոք և փաուեր փոփ երգ է, որը պարունակում է 1990-ական թվականների ռիթմ-ընդ-բլյուզի տարրեր։ Տեքստի առմամբ երգը «ռոլեր դիսկո» սիրային երգ է, որը հղումներ է պարունակում տիեզերական տարածության վրա։ Այն առաջին ձայնագրված թրեքն էր, որը հայտնվել է «Future Nostalgia» ալբոմի վերջնական երգացանկում։

Թեև «Levitating» երգը չէր թողարկվել որպես սինգլ, այն ընդգրկվել էր Պորտուգալիայի, Իսպանիայի, Հունաստանի, Հունգարիայի, Լիտվային և Սլովակիայի չարթերում։ Ալբոմում թողարկվելուց հետո, «Levitating»-ը քննադատների կողմից մեծ մասամբ դրական գնահատականների է արժանացել։ Այն ուղեկցվել է տեքստային տեսահոլովակով, որը լույս է տեսել 2020 թվականի ապրիլի 9-ին։

Ստեղծագործություն 
«Levitating»-ը էլեկտրո-դիսկո, սփեյս ռոք, դենս ռոք և փաուեր փոփ երգ է, որը պարունակում է 90-ականների ռիթմ-ընդ-բլյուզի տարրեր։ Այն ստեղծագործվել է F♯ մինոր տոնայնությամբ՝ րոպեում 103 բիթ տեմպով։ Երգը շատ հղումներ է պարունակում տիեզերական տարածության վրա, ինչպես նաև Blondie-ից ներշնչված ռեփ բրիջում։

AllMusic-ը համեմատել է երգը ինչպես Daft Punk-ի, այդպես էլ Chic-ի հետ, Crack ասմագիրը համեմատել է այն Դուա Լիպայի մեկ այլ՝ «Don't Start Now» երգի, իսկ ABC-ն՝ Քեթի Փերրիի աշխատանքների հետ։ «Levitating» երգը համեմատվել է նաև The Weeknd-ի աշխատանքների, մասնավորապես նրա «Starboy» (2016) ալբոմի հետ։

Իրավունքներ և ձայնագրման անձնակազմ 
Իրավունքներն ադապտացվել են Tidal ծառայությունից․

 Դուա Լիպա՝ վոկալ, երգի հեղինակ
 Koz՝ արտադրություն, վոկալի արտադրություն, երգի հեղինակ, բաս, հարվածայիններ, կիթառ, սինթեզատոր
 Ստյուարտ Փրայս՝ արտադրություն, բաս, հարվածայինների ծրագրավորում, ստեղնաշարայիններ
 Քլերենս Քոֆի կրտսեր՝ երգի հեղինակ, բեք վոկալ
 Սառա Հադսոն՝ երգի հեղինակ, բեք վոկալ
 Փոլ Ֆամուս՝ բեք վոկալ
 Թոդ Քլարկ՝ բեք վոկալ
 Ռասել Գրեմ՝ ստեղնաշարայիններ
 Բոսկո Էլեկտրոսփիթ Քանթե՝ թոքբոքս
 Լոռնա Բլեքվուդ՝ լրացուցիչ վոկալի ձայնագրման ինժեներինգ, ծրագրավորում
 Մեթ Սնել՝ ինժեներինգ
 Ֆիլ Հոթց՝ ինժեներինգի օգնական
 Քեմերոն Գոուելի Փուլ՝ վոկալի ինժեներինգ
 Ջոշ Գադվին՝ միքսինգ
 Էլայջա Մարեթ-Հիթչ՝ միքսինգի օգնական
 Քրիս Գեհրինգեր՝ մասթերինգ

Հիթ-շքերթներ

Շաբաթական հիթ-շքերթներ

Տարեվերջյան հիթ-շթերթներ

Բոլոր ժամանակների հիթ-շքերթներ

Հավաստագրումներ

Թողարկման պատմություն

Ծանոթագրություններ 

Սինգլներ այբբենական կարգով
Երգեր այբբենական կարգով
Դուա Լիպայի երգեր
2020 սինգլներ
2020 երգեր
Մադոննայի երգեր